Ուղիղ գրաքննությունից բացի, այս վիճակը նաև լրագրողների մոտ ինքնագրաքննություն էր զարգացնում, երբեմն՝ զվարճալի դրսևորումներով: Օրինակ՝ հեռավոր 2011-ի նոյեմբերին, երբ քաղաքական դաշտը պատրաստվում էր 2012-ի խորհրդարանական ընտրություններին, մարզային մի այցի ժամանակ Սերժ Սարգսյանը «ինքնաբուխ» հարցազրույց էր տվել իր հետ մեկնած լրագրողներին, և, ի միջի այլոց, անդրադարձել էր նախօրեին ըննդիմադիր Րաֆֆի Հովհաննիսյանի արած՝ ազատ ընտրություններ անցկացնելու կոչին: Սարգսյանն այդ կոչին պատասխանել էր ընդդիմախոսի հասցեին բավական սուր որակումներով: